text: Harry hevði pakkað upp, og hetta var ein tjúkk, bundin troyggja, fagurgrøn á liti. Saman við henni var eitt stórt blikk við heimagjørdum bommum. ”Hon bindur okkum eina troyggju hvørji jól,” segði Ron og pakkaði sín pakka upp, ”og mín er altíð morreyð.” ”Hatta var vakurt gjørt,” segði Harry og fekk sær eitt bomm. Tað smakkaði óført. Í næstu gávuni var eisini góðgæti – ein stór eskja við sjokolátafroskum frá Hermione.
text: #000000
text: So var bara ein pakki eftir. Harry tók hann upp. Okkurt flótandi og silvurgrátt gleið niður av songini og legði seg á gólvið við skyggjandi faldum. Ron kikkaði eftir ondini. ”Eg havi hoyrt um hatta,” segði hann lágmæltur og legði eskjuna við smakkbønum frá sær, sum hann hevði fingið frá Hermione. ”Er hatta tað, sum eg haldi – tær eru sjáldsamar, heilt øgiligasjáldsamar.” ”Hvat er tað?” Harry tók tað skínandi, silvurlitta toyið upp av gólvinum. Tað var undarligt at nerta við, sum var vatn vovið inn í tað. ”Tað er ein hvørvikápa,” segði Ron, og eitt brá av øvundsjúku sást í andlitinum. ”Tað er, eg veit tað – vita, far í hana.” Harry legði kápuna um herðarnar, og Ron skar í eitt róp. ”Tað er tað! Hygg niður!” Harry hugdi niður á føturnar, men teir vóru burtur. Hann skundaði sær yvir til speglið. Spegilsmyndin hugdi aftur á hann, men tað var bara høvdið. Tað hekk í leysum lofti, og kroppurin sást ikki. Hann legði kápuna upp um høvdið, og nú var hann púra horvin. ”Her er ein seðil!” segði Ron. ”Ein seðil datt úr kápuni!” Harry legði kápuna frá sær og tók seðilin. Skrivað við klønum, buktaðum stavum í skrift, hann ongantíð fyrr hevði sæð, stóðu hesi orð at lesa:
text: #000001
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000006
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000007